૧૯૭૦ની સાલમાં બાયોલોજિસ્ટ રોનાલ્ડ એરિકસને એક્સમાંથી વાય ક્રોમોઝોમ છૂટું પાડવાનો ચમત્કાર સર્જ્યો. તેણે અમેરિકાને ચોઈસ આપી બાળકની જાતિ નક્કી કરવાની. આ પહેલી વૈજ્ઞાનિક પદ્ધતિ હતી જેમાં બાળકની જાતિ જન્મ પહેલાં જ નક્કી કરી શકાતી હતી. રોનાલ્ડે અમેરિકાની ક્લિનિક્સને આ પદ્ધતિ લીઝ પર આપી. તે સમયે ફેમિનિસ્ટ વિચારકોએ રોનાલ્ડ પર માછલાં ધોયા. તમે શું ફક્ત છોકરાઓ જ પેદા કરવા માગો છો? છોકરીઓ વગર શું થશે વિશ્વનું કંઈ વિચાર્યું છે... વગેરે વગેરે ૧૯૮૪માં નનમાંથી સોશિયલ સાયકોલોજિસ્ટ બનેલી રોર્બટા સ્ટેઈનબેકરે રોનાલ્ડની શોધ અંગે વાત કરતાં કબૂલ્યું હતું કે લોકોની પહેલી ઈચ્છા હોય છે કે દીકરો જ થાય. સ્ત્રીઓ સેક્ધડ ક્લાસ સિટીઝન બનીને જ રહી જાય છે. તે છતાં જે શોધ રોનાલ્ડે કરી છે તેની અસર થઈ હોત તો આજે હું અને તમારા જેવી સ્ત્રીઓ જ્યાં છો તે સ્થાને નહીં જ હોત. પુરુષોનું રાજ અને પુરુષોની જ સત્તા હોવા છતાં આજે અનેક સ્ત્રીઓ આગળ વધી રહી છે ચૂપચાપ.